# data[].attributes.attachment_link.title
Alberg Rectoria de la Selva a Monestir de Sant Pere de Graudescales_ Google Maps

# data[].attributes.attachment_link.description
elàstiques, és a dir, s'estiren quan les sotmetem a tensió, i recuperen (no sempre totalment) la longitud original quan la càrrega es treu. Un concepte útil per a comparar diferents tipus de cordes és el de rigidesa: una corda és més rígida que una altra si experimenta un allargament menor quan se li aplica la mateixa força.

# data[].attributes.body
Clorur potàssic

# data[].attributes.body
cristall d'halita

# data[].attributes.attachment_link.title
Llop ibn Mussa ibn Mussa - Viquipèdia, l'enciclopèdia lliure

# data[].attributes.attachment_link.description
Llop ibn Mussa, de nom complet en àrab لب بن موسى القسوي بن موسى بن فرتون بن قاسي بن فرتون Lubb ibn Mūsà al-Qasawī ibn Mūsà ibn Furtūn ibn Qāsī ibn Furtūn, (v. 820 - Cameros, 875) fou valí de Toledo.

# data[].attributes.attachment_link.readable_text
Navès (Solsonès)

Situat a 1.059 mts d'altitud, sota els cingles de Busa, al cor del Pre-pirineus, en un dels llocs més bonics i desconeguts de Catalunya. A 18 km de Montmajor i a 23 km de Cardona. Lloc ideal per realitzar múltiples excursions i esports d'aventura.
Una finca de més de 25.000 m² al vostre servei. Funciona des de fa 20 anys. Típica construcció de muntanya, amb acollidors espais comuns i menjador amb vistes.

Preu:
Tarifa B/G: pernoctar i esmorzar. Temporada mitjana (21,70 €)

Tarifa A: pernoctar i esmorzar. Temporada mitjana (26,40 €)

Estada mínima: 1 dia

Capacitat: 110

Nombre d'habitacions : 4, 6, 8, 10, 12, 19 i 26 llits

Banys compartits

Serveis de menjar: pensió completa, mitja pensió, esmorzar

Servei de neteja: diari

Adreça: La Selva 25286
Navès (Solsonès)

973 29 92 71

# data[].attributes.attachment_link.description
Situat a 1.059 mts d'altitud, sota els cingles de Busa, al cor del Pre-pirineus, en un dels llocs més bonics i desconeguts de Catalunya. A 18 km de Montmajor i a 23 km de Cardona. Lloc ideal per realitzar múltiples excursions i esports d'aventura.Una finca de més de 25.000 m² al vostre servei...

# data[].attributes.attachment_link.readable_text
la Vall

La Vall d'Ora és articulada per un seguit de masies disseminades presidides per la serra de Busa i banyades pel riu Aigua d'Ora. Les esglésies romàniques, els amagatalls de la Guerra Civil, el reguitzell de masies i la llegenda del Comte Guifre, entre altres elements, anuncien que ens trobem en un indret ple d'història.

# data[].attributes.attachment_link.description
La Vall d'Ora és articulada per un seguit de masies disseminades presidides per la serra de Busa i banyades pel riu Aigua d'Ora. Les esglésies romàniques, els amagatalls de la Guerra Civil, el reguitzell de masies i la llegenda del Comte Guifre, entre altres elements, anuncien que ens trobem en un indret ple d'història.

# data[].attributes.attachment_link.description
Visita didàctica al Parc Cultural de la Muntanya de sal Cardona, el territori de la sal Visita didàctica al Centre Històric de Cardona Seguint els passos del mercader Aguilar (II) Visita didàctica al Castell de Cardona El Castell de Cardona: de castell medieval a fortalesa moderna Visita didàctica teatralitzada al Castell de Cardona "Desvalls, l'heroi de ...

# data[].attributes.attachment_link.keywords[]
monestir catalunya monastery sant vicenç cardona bages

# data[].attributes.attachment_link.title
Sant Vicenç de Cardona - Monestirs de Catalunya

# data[].attributes.attachment_link.description
El 1117 hom va intentar sotmetre aquesta canònica a Sant Ruf d'Avinyó, però sembla que aquesta unió no va prosperar malgrat la intervenció del papa Anastasi IV, amb una butlla en aquest sentit, del 1154. Al segle XIV l'establiment va entrar en decadència, fet que es va traduir en la deixadesa tant pel que fa als edificis com als propis membres de la comunitat.

# data[].attributes.attachment_link.readable_text
Entorn: Llocs amb encant
Situació: A La Vall d'Ora, també coneguda com a la Valldora, un veïnat del municipi de Navès (Solsonès) - Lleida, situat al límit d'aquesta comarca amb la del Berguedà.

Època: Segle XII. Romànic.

Estat: Restaurada. No és accessible lliurament. Còmode aparcament als voltants.

Altres noms: Monestir de Sant Pere de Graudescales.
Accés - Visitada el 28/05/2011:
Itinerari no disponible.

Localització: N 42 06 07.71 E 01 41 21.01 - Altitud: 828 m.

Altres: És l'únic edifici que resta d'un antic monestir de monjos benedictins. Situat en una contrada de gran bellesa paisatgística.
Edificacions properes:
Altres pàgines:

Autors: Ricard Ballo i Montserrat Tañá.
MAPA de situació:

# data[].attributes.attachment_link.title
Catalunya Medieval - Castells, Torres, Fortificacions i altres construccions

# data[].attributes.attachment_link.description
Entorn: Llocs amb encant Situació: A La Vall d'Ora, també coneguda com a la Valldora, un veïnat del municipi de Navès (Solsonès) - Lleida, situat al límit d'aquesta comarca amb la del Berguedà. Època: Segle XII. Romànic. Estat: Restaurada. No és accessible lliurament. Còmode aparcament als voltants.

# data[].attributes.headline
Ruta: de la Vall d'Ora a sant Pere de Grau d'Escales pel Pla de Busa

# data[].attributes.subject
Ruta: de la Vall d'Ora a sant Pere de Grau d'Escales pel Pla de Busa

# data[].attributes.attachment_link.readable_text
Fitxa i mapes

Recorregut

Llocs d'interès
Fotos
Comentaris ()

Equipa't

Notable

Excursions més exigents o bé perquè són més llargues o amb major desnivell o amb alguna dificultat concreta.

Aquesta ruta circular de 13,4 km de longitud ens permet descobrir l'impressionant altiplà encinglerat de Busa. L'itinerari que us proposem en aquesta guia assoleix l'altiplà des de la seva cara S, concretament des de la plàcida Vall d'Ora o Valldora. Comencem l'excursió a tocar del majestuós mas del Pujol, des d'on enfilem cap a la base de les cingleres tot remuntant el profund torrent Moixí. Passem pel mas Orriols i superem el cingle pel divertit pas equipat de l'Escala de Busa. Un cop ens trobem al pla de Busa, passem per la masia Bartolina i arribem al Campament. Des d'aquí ens dirigim cap a l'E i baixem pel grau de Vilamala, al vessant NE de l'altiplà. Passem per l'enrunat mas de Vilamala i, a través de la rasa de Vilamala i el Clot de la Gebrada, arribem al grau de Valielles o de Sant Pere. Baixem per aquest pas estret i arribem a l'antic monestir de Sant Pere de Graudescales, veritable joia del romànic llombard. Un darrer tram per pista, tot seguint el curs del riu Aigua d'Ora, ens porta fins al punt d'inici de la ruta.

El Solsonès és una comarca de gran tradició excursionista però encara força desconeguda per a la majoria de caminants. Això li aporta una màgia i un encant que, malauradament, han perdut d'altres zones més populars del Prepirineu. Un dels tresors més ben guardats del Solsonès és, sens dubte, el pla de Busa, un altiplà de relleu tabular i roca conglomerada que cau al buit en abismals cingleres. Amb els 1.525m que té el serrat del Cogul, la seva cota màxima, aquest massís fa de partió entre la terra baixa i la terra alta, constituint un dels primers estreps del Prepirineu i provocant un gran contrast climàtic entre els diferents vessants de la muntanya, fet que genera diversos microclimes que doten aquest espai natural d'una gran biodiversitat. Aquesta ruta fascinant i molt variada ens permetrà conèixer aquesta serra abrupta i màgica, plena de secrets, llegendes, vestigis medievals evocadors i un episodi històric que, entre d'altres coses, va ser clau per a la modernització de l'Estat espanyol. Un itinerari apassionant que no oblidarem i que de ben segur voldrem repetir!

Mapa cartogràfic

© Editorial Alpina.

Aquest croquis aproximat amb l'itinerari de la ruta ha estat creat a partir del mapa "Vall de Lord - Port del Comte 1:25.000." propietat de l'Editorial Alpina.

Recorregut de la ruta

Track de la ruta

En alguns casos RUTES PIRINEUS ha manipulat els tracks per corregir problemes en la recepció de la senyal GPS i la seva posterior gravació. En aquests casos alguns trams de la ruta del track són aproximats i han estat projectats sobre el mapa.

Punts importants de pas (Waypoints)

Sistema de coordenades geogràfiques. Datum WGS84.

Més informació

Durada: Dia complet

Temps total efectiu (sense parades): 3:45h en total: 1:30h des del monument a Guifré el Pilós fins a Casa Bartolina -al pla de Busa-, 1:35h des d'aquest punt fins al monestir de Sant Pere de Graudescales i 0:40h des del monestir fins al monument a Guifré el Pilós.

Desnivell acumulat: 750m

Dificultat: Notable. La derivada de la distància i el desnivell que cal superar. A nivell tècnic, l'Escala de Busa és un tram estret i de fort pendent equipat amb una escala metàl·lica i graons de fusta amb passamans encastats a la roca.

Època: Tot l'any.

Cartografia:

· Vall de Lord - Port del Comte 1:25.000. Editorial Alpina. · Base topogràfica de Catalunya 1:25.000. Institut Cartogràfic i Geològic de Catalunya (ICGC).

Observacions: En dies de pluja el tram equipat de l'Escala de Busa pot ser molt perillós i es recomana, des del mas Orriols, dirigir-nos fins al peu del Turó de l'Escala Vella i flanquejar pel senderó fins al grau de les Collades. Una altra opció més conservadora és seguir la pista que voreja Les Planes i el Castellot i que, fent voltera, també arriba al grau de les Collades. El tram comprès entre la sortida de l'Escala de Busa i la Casa Bartolina no té camí: cal travessar part del Pla de Busa dirigint-nos sempre cap al mas i passant a tocar d'una bassa entre pastures, bestiar i pins aïllats. En dies de boira intensa cal extremar les precaucions en aquest tram.

Des de Solsona per la carretera C-26 fins a Navès. Passat el punt km 119 ens desviem per un trencall molt tancat a l'esquerra on hi ha un senyal indicador de la "Vall d'Ora". Remuntem la vall del riu Aigua d'Ora per una pista asfaltada durant uns 10 km fins que arribem a un descampat on podem estacionar el vehicle, justament al davant del monument a Guifré el Pilós.

Informació pràctica per viure una experiència completa

Consulta els allotjaments, restaurants, museus, petits artesans,... recomanats propers a aquesta ruta: establiments propers.

Totes les rutes han estat realitzades sobre el terreny per RUTES PIRINEUS. Les rutes poden variar molt en funció de l'època de l'any, de la neu i de les condicions meteorològiques. La senyalització (marques, panells, balises) que podem trobar al llarg de la ruta també pot variar amb el temps. RUTES PIRINEUS no es responsabilitza de qualsevol mal ús de les seves guies i recomana que cadascú sigui responsable i prudent a la muntanya. Així mateix, us convidem a documentar-vos amb llibres i guies especialitzades per complementar la informació aquí descrita. Tots els temps són efectius i prenen un caràcter orientatiu, no s'han tingut en compte les parades per petites que siguin. Per qualsevol suggeriment, RUTES PIRINEUS us convida a enviar un correu a info@rutespirineus.cat.

Aquí la nostra selecció d'establiments propers recomanats:

Ctra. de Sant Llorenç, km 2, 25280 Solsona www.campingsolsones.com - info@campingsolsones.com - 973 482 861

El Càmping El Solsonès està situat a les rodalies de la bonica vila de Solsona, en un indret privilegiat per gaudir de la natura i realitzar tot tipus de rutes de senderisme i muntanya durant tot l'any. El restaurant El Solsonès ofereix una cuina basada en els productes ecològics i de qualitat i està obert a tothom, val molt la pena!

Els establiments recomanats al mapa

Què més podem visitar?

Mostrar al mapa

Informació pràctica per viure una experiència completa

Consulta els allotjaments, restaurants, museus, petits artesans,... recomanats propers a aquesta ruta: establiments propers.

Recorregut

Amagar fotos

Comencem l'itinerari just al davant del monument a Guifré el Pilós (0:00h - 783m) i prenem un corriol cap l'esquerra que baixa fins als antics Estudis, que és el nom que rebien antigament les escoles rurals.

Església de Sant Lleïr de la Valldora.

Creuem el riu Aigua d'Ora per un bonic pont romànic i, des de l'altra riba, deixant per després la visita a la serradora del molí de Ca l'Ambròs, pugem fins al mas del Pujol (0:08h - 783m), edifici majestuós molt lligat a la història de la vall. Ja veiem davant nostre els imponents cingles de Busa i les fondes torrenteres, que ofereixen l'únic pas possible per assolir l'altiplà. Voregem la masia i continuem per una pista que deixa una bassa a l'esquerra i arriba a una cruïlla de pistes. Agafem el camí de l'esquerra cap a Cal Riuet i el Solà. Ens endinsem en un alzinar muntanyenc molt espès i anem remuntant el Serrat de Santa Cecília, tot resseguint el perfil del torrent Moixí, fins que arribem a la base de la cinglera inferior. La pujada es fa més costeruda. Anem seguint l'antic camí que comunicava la Vall d'Ora amb el pla de Busa. Sortim a un replà i continuem cap a l'esquerra per una pista que, resseguint l'ampla cornisa sota la cinglera superior, ens porta fins al mas d'Orriols (1:00h - 1.105m).

La serradora de Ca l'Ambròs, el pont romànic i els Estudis.

Al bell mig de la Valldora, amb les masies del Solà, Cal Teixidor i les cingleres al fons.

El bonic pont romànic de la Valldora.

L'emblemàtica masia del Pujol de la Valldora i els cingles de Busa al darrera.

Detall de la serradora de Ca l'Ambròs.

Una mica més endavant prenem un corriol que surt a la dreta i encarem la cinglera superior. Arribem a una cruïlla de camins: nosaltres agafem el de l'esquerra, cap a l'Escala de Busa. Observem les balmes i els travertins que l'erosió de l'aigua i els despreniments han anat formant. Aviat ens plantem a la base de l' Escala de Busa, un grau escarpat de 50m equipat amb una escala metàl·lica i graons de fusta amb passamans encastats a la roca. Antigament es passava per un altre grau i l'escala era de fusta. Després de superar el tram equipat, continuem pujant per una bosquina i, de cop i volta, arribem al sorprenent pla de Busa.

Una aturada tot remuntant el camí de l'Escala de Busa, amb la paret de roca mostrant tots els seus estrats.

Les cornises dels cingles ofereixen refugi a les alzines i a tota mena d'aus com el falcó pelegrí, l'àguila marcenca o el roquerol.

Sortim de l'Escala de Busa, remuntem la cinglera i entrem al pla de Busa.

Sobta, després de l'alzinar atapeït i costerut per on hem pujat, trobar-nos amb aquest altiplà obert i extens. Dirigint la nostra mirada cap al NO veiem a uns 800m de distància la masia de la Bartolina, que marca el rumb que haurem de seguir en aquest tram. L'absència de camí ens obliga a traçar la línia que creiem més adient, però va bé tenir com a punt de referència una gran bassa amb pins esclarissats a on s'hi abeura el bestiar. Gaudim de la màgia i de les vistes que ens ofereix el pla: si mirem cap al S-SE distingim la muntanya de Montserrat. Al NO, en canvi, hi veiem la carena de Busa culminant amb el serrat del Cogul, que amb els seus 1.525m és el punt més alt del massís. Remuntem un talús i arribem a la Casa Bartolina (1:30h - 1.313m). Des de la casa agafem la pista i seguim en direcció a Sant Cristòfol de Busa, però sense arribar-hi. Tot i que ens trobem enmig del pla, aquest es presenta ara més emboscat, amb boniques pinedes de pi roig i algun exemplar de pinassa, arbre que al Solsonès hi té un dels darrers refugis a on hi creix de forma natural. Aquesta zona es coneix com El Campament, nom que li va ser donat perquè durant la Guerra del Francès (1808-1814), les tropes i milícies catalanes comandades pel general Lacy aprofitaren el pla de Busa com a fortificació natural per a replegar-se i defensar-se de les incursions de l'exèrcit napoleònic.

Gaudint del bellíssim pla de Busa.

Cingles del pla de Busa.

Seguim per la pista i de seguida ens trobem una cruïlla de camins (1:40h - 1.315m). Agafem la pista de la dreta (E), en direcció contrària a Sant Cristòfol. Trobem un senyal vertical de la ruta BTT. Deixem la pista principal que va cap al grau de les Collades i continuem per una pista vella cap a l'esquerra, molt camuflada per l'herba. Mantenint la cota, aviat arribem al grau de Vilamala (1:55h - 1.350m). El camí passa per una trinxera oberta a la roca, que gira cap a l'esquerra i dóna accés a l'altre vessant. Davallem per l'obaga tot copsant el clar contrast entre l'alzinar muntanyenc que hem vist a la cara S i la fageda de la humida cara N. Deixem enrere un trencall a l'esquerra i, tot seguit, un segon trencall a la dreta (que ens portaria fins a la font del Pujàs). Continuem avall per un corriol que ens porta fins a una clariana.

Roser silvestre amb etèries llavors de clematis.

Tornem a entrar al bosc i el camí desemboca a una pista que, cap a la dreta, ens porta fins al mas enrunat de Casa Vilamala (2:15h - 1.071m). Seguim la pista que baixa a la dreta fins a una cruïlla de camins. Nosaltres agafem el de la dreta, cap al fons de la vall. Entrem i sortim del llit del riu diverses vegades fins que trobem un camí de ferradura que puja cap a la dreta. Després d'un tram en pujada, el camí comença a planejar i flanqueja la muntanya resseguint les successives barrancades. Arribem a una collada pedregosa que dóna accés al grau de Valielles, dit també grau de Sant Pere. Les vistes des d'aquí són colpidores: enclotat al fons ja veiem el monestir de Sant Pere de Graudescales i el curs del riu Aigua d'Ora. Al davant hi tenim l'obaga de Sant Pere i, a l'altra banda de la vall, el grau d'Escales i les imponents cingleres de Taravil. Es probable que per sobre nostre veiem volar alguns voltors traçant cercles, gralles de bec groc i vermell i, amb sort, algun falcó o una àguila daurada. Impressionen la solitud, el silenci i la bellesa que ens envolten!

L'enclotada Valldora tot davallant cap a Sant Pere de Graudescales.

El marxívol floreix a l'hivern i és una planta tòxica, molt habitual a les obagues de l'estatge montà, com les que ens trobem en aquesta ruta.

La feréstega Baga de Sant Pere.

El camí desemboca en un altre. Anem baixant cap al fons de la vall i, en una gran clariana, ens trobem la preciosa església de Sant Pere de Graudescales (3:05h - 830m). Restaurada l'any 1958 i d'estil romànic llombard, amb una planta de creu que sembla més grega que llatina, proveïda d'un cimbori octogonal, un àbsis i dues absidioles amb arqueria cega i finestres, l'església és l'únic que queda de l'antic monestir benedictí que funcionà entre els segles XI i XIII. El conjunt ens mostra com n'eren d'aïllades les comunitats monàstiques rurals medievals. El seu emplaçament, al costat del riu i entre altes cingleres, bé mereix la visita.

L'església de Sant Pere de Graudescales és l'únic que queda de l'antic monestir benedictí.

L'església de Sant Pere de Graudescales.

Detall de l'absis de Sant Pere de Graudescales, amb la característica arqueria cega d'estil llombard.

Descartem un camí més estret que progressa per la riba dreta del riu i nosaltres continuem per la pista. Creuem a gual el riu Aigua d'Ora i enllacem amb una pista que connecta la Vall d'Ora amb el Pont de Llinars. Seguim aquest vial cap a la dreta (S). En aquest tram coincidim amb el GR 1 o Sender Transversal, un sender de gran recorregut que comença a Sant Martí d'Empúries i travessa tot el Prepirineu català fins al Pont de Montanyana, on enllaça amb el segment aragonès. Una agradable passejada, en la que hem de vigilar amb els vehicles motoritzats, especialment a l'estiu, ens porta directament fins al monument a Guifré el Pilós (3:45h - 745m), punt i final d'aquesta ruta meravellosa.

El bonic riu Aigua d'Ora discorre pel fons de la vall.

La solitària Valldora vista des del mirador dels Presidents (fora de ruta), amb Sant Pere de Graudescales enclotat al fons.

Vistes al cingle de les Estaques des del mirador dels Presidents (fora de ruta).

Sant Pere de Graudescales vist des del mirador dels Presidents (fora de ruta).

Les masies de Cal Guirre, Cal Teixidor i el Solà, amb les cingleres de Busa al fons.

Arribant a Sant Lleïr veiem l'explotació forestal de la Valldora.

Informació pràctica per viure una experiència completa

Consulta els allotjaments, restaurants, museus, petits artesans,... recomanats propers a aquesta ruta: establiments propers.

Escriure comentari

Participa! Envia'ns el teu comentari

Si has realitzat aquesta ruta, dóna'ns la teva opinió!! Si tens dubtes de la ruta, escriu-nos un comentari!
Coneixes alternatives per aquest itinerari? Has fet aquesta ruta d'alguna altra manera? Opina!

Hola. El passat diumenge 14 de maig vam realitzar la ruta. Ens ha agradat molt. El paisatge és espectacular, la ruta variada (bosc d'alzina, fageda, pins, plana amb vistes espectaculars, zona rocosa), els voltors ben a prop nostre, i NINGÚ més en tota la ruta tot i ser una època ideal i haver triat un diumenge assolellat. Comentaris pràctics: 1) Ens ha ajudat molt dur el track descarregat, ja que la part que transcorre dins el bosc no està marcada i és fàcil desviar-se. A causa del arbrat, no hi ha moltes referències visuals. 2) En canvi, la pujada fins al pla està molt ben indicada. 3) Ajudaria una indicació una mica més clara del punt d'inici de la ruta (per portar-la mirada, la carretera d'accés a l'esmentat punt està en perfectes condicions però al ser una carretera sense nom, és difícil donar una adreça exacta). Recomanem la ruta a qualsevol que vulgui gaudir d'una desconnexió urbana en un entorn poc transitat! Gràcies a Rutes Pirineus per compartir-la. Salutacions.
(Comentari introduït originàriament en castellà)

# data[].attributes.attachment_link.title
La Vall d'Ora, el pla de Busa i Sant Pere de Graudescales | RUTES PIRINEUS

# data[].attributes.attachment_link.description
Fitxa i mapes Recorregut Llocs d'interès Fotos Comentaris () Equipa't Notable Excursions més exigents o bé perquè són més llargues o amb major desnivell o amb alguna dificultat concreta. Aquesta ruta circular de 13,4 km de longitud ens permet descobrir l'impressionant altiplà encinglerat de Busa.

# data[].attributes.attachment_link.keywords[]
sant pere graudescales navès solsonès monestir catalunya monastery

# data[].attributes.attachment_link.title
Sant Pere de Graudescales - Monestirs de Catalunya

# data[].attributes.attachment_link.description
La primera església de Sant Pere de Graudescales fou fundada pel prevere Magnulf amb la voluntat que esdevingués una casa benedictina, aquella església fou consagrada el 913 pel bisbe d'Urgell. Probablement els benedictins no s'hi van establir i el 910 hi figura en aquest lloc una comunitat canonical.

# data[].attributes.attachment_link.title
Monestir de Sant Pere de Graudescales - Catalonia Sacra

# data[].attributes.attachment_link.description
Catalonia Sacra és una iniciativa de les diòcesis amb seu a Catalunya. El seu propòsit és donar a conèixer el patrimoni arquitectònic i artístic vinculat a l'Església Catòlica i facilitar-ne l'accés.